
GULBENES NOVADA PAŠVALDĪBAS DOMES LĒMUMS
Gulbenē
	2026.gada 27.augustā
	                                Nr. GND/2026/

	
	                                (protokols Nr.; .p.)



Par dzīvokļa īpašuma Viestura iela 22 - 5, Gulbenē, Gulbenes novadā,
nosacītās cenas apstiprināšanu
Gulbenes novada pašvaldības dome 2026.gada 30.aprīlī pieņēma lēmumu Nr. GND/2026/286 “Par dzīvokļa īpašuma Viestura iela 22 - 5, Gulbene, Gulbenes novads, nodošanu atsavināšanai un piedāvājuma nosūtīšanu dzīvokļa īrniekam” (protokols Nr. 7; 36.p), ar kuru nolēma nodot atsavināšanai Gulbenes novada pašvaldībai piederošo dzīvokļa īpašumu Viestura iela 22 - 5, Gulbenē, Gulbenes novadā, kadastra numurs 5001 900 2766, kas sastāv no vienistabas dzīvokļa ar platību 33,6 kv.m. (telpu grupas kadastra apzīmējums 50010090272001005), pie tā piederošajām kopīpašuma 356/2522 domājamajām daļām no dzīvojamās mājas (būves kadastra apzīmējums 50010090272001) un 356/2522 domājamajām daļām no zemes ar kadastra apzīmējumu 50010090272 (turpmāk – Dzīvokļa īpašums), par brīvu cenu un iekļaut Dzīvokļa īpašumu vienotajā uzskaites sistēmā kā atsavināšanai nododamo dzīvojamo telpu, un nosūtīt dzīvokļa īpašuma īrniekam […], rakstisku piedāvājumu iegādāties šo dzīvokli.
Gulbenes novada pašvaldība 2026.gada 15.maijā nosūtīja […], piedāvājumu Nr. GND/4.18/26/1624.
[bookmark: _Hlk218783383]Gulbenes novada pašvaldība saņēma […], 2026.gada 21.maija iesniegumu (Gulbenes novada pašvaldībā saņemts 2026.gada 21.maijā un reģistrēts ar Nr. GND/5.13.2/26/1323-M), kurā ir izteikta piekrišana iegādāties Dzīvokļa īpašumu. 
Gulbenes novada pašvaldības dome 2026.gada 30.jūnijā pieņēma lēmumu Nr. GND/2026/474 “Par dzīvokļa īpašuma Viestura iela 22 - 5, Gulbene, Gulbenes novads, atsavināšanu īrniekam” (protokols Nr. 12; 23.p.), ar kuru nolēma nodot atsavināšanai Gulbenes novada pašvaldībai piederošo Dzīvokļa īpašumu par brīvu cenu […], un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
Atbilstoši sertificēta vērtētāja – sabiedrības ar ierobežotu atbildību “Vindeks”, reģistrācijas Nr. 40003562948, juridiskā adrese: Pļavniekkalna iela 69, Katlakalns, Ķekavas pagasts, Ķekavas novads, LV-2111, sagatavotajai 2026.gada 10.jūlija vērtēšanas atskaitei (Gulbenes novada pašvaldībā saņemta 2026.gada 15.jūlijā un reģistrēta ar Nr. GND/4.18/26/2691-S) par nekustamā īpašuma tirgus vērtību objekta tirgus vērtība ir 2400 EUR (divi tūkstoši četri simti euro).
Dzīvokļa īpašuma Viestura iela 22 - 5, Gulbenē, Gulbenes novadā, kadastra numurs 5001 900 2766, sastāvā esošā telpu grupa ar kadastra apzīmējumu 50010090272001005, ir daļa no reģiona nozīmes arhitektūras pieminekļa “Gulbenes dzelzceļa ierēdņu kolonijas ēkas (6)” ar valsts aizsardzības Nr. 4995 (https://mantojums.lv/cultural-objects/4995). Likuma “Par kultūras pieminekļu aizsardzību” 8.panta trešā daļa nosaka, ka valsts un reģiona nozīmes kultūras pieminekli var atsavināt, ja par šādu nodomu īpašnieks ir paziņojis Nacionālajai kultūras mantojuma pārvaldei, bet attiecībā uz vietējās nozīmes kultūras pieminekli - pašvaldībai un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu.
Norādījumi reģiona nozīmes arhitektūras pieminekļa izmantošanai un saglabāšanai publicēti oficiālajā izdevumā “Latvijas Vēstnesis” (laidiens Nr. 195, 09.10.2023.)[footnoteRef:1]. Kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums “Par kultūras pieminekļu aizsardzību”[footnoteRef:2] un Ministru kabineta 2021.gada 26.oktobra noteikumi Nr. 720 “Kultūras pieminekļu uzskaites, aizsardzības, izmantošanas un restaurācijas noteikumi”[footnoteRef:3].  [1:  Nacionālās kultūras mantojuma pārvaldes 2023. gada 5. oktobra vispārīgais administratīvais akts Nr. 14.4-07/7912 “Reģiona nozīmes arhitektūras pieminekļa izmantošanas un saglabāšanas norādījumi”. Publicēts oficiālajā izdevumā “Latvijas Vēstnesis”, 09.10.2023., Nr. 195 https://www.vestnesis.lv/op/2023/195.16?search=on   ]  [2:  https://likumi.lv/ta/id/72551-par-kulturas-piemineklu-aizsardzibu ]  [3:  https://likumi.lv/ta/id/327240-kulturas-piemineklu-uzskaites-aizsardzibas-izmantosanas-un-restauracijas-noteikumi ] 

Gulbenes novada pašvaldība 2026.gada 21.jūlija vēstulē Nr. GND/4.18/26/2599 “Par nodomu atsavināt Gulbenes novada pašvaldības nekustamo īpašumu” ir informējusi Nacionālo kultūras mantojuma pārvaldi par nodomu atsavināt Gulbenes novada pašvaldībai piederošo dzīvokļa īpašumu.
Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu. Savukārt, šā panta piektajā daļā noteikts, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.
Saskaņā ar Pašvaldību likuma 10.panta pirmās daļas 16.punktu noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 20.jūlija sēdes lēmumu “Par dzīvokļa īpašuma Viestura iela 22 - 5, Gulbenē, Gulbenes novadā, nosacītās cenas noteikšanu”, protokols Nr. GND/2.7.2/26/14 (11.§), pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta pirmās daļas 4.punktu un piekto daļu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. APSTIPRINĀT Gulbenes novada pašvaldībai piederošā dzīvokļa īpašuma Viestura iela 22 - 5, Gulbenē, Gulbenes novadā, kadastra numurs 5001 900 2766, kas sastāv no vienistabas dzīvokļa ar platību 33,6 kv.m. (telpu grupas kadastra apzīmējums 50010090272001005), pie tā piederošajām kopīpašuma 356/2522 domājamajām daļām no dzīvojamās mājas (būves kadastra apzīmējums 50010090272001) un 356/2522 domājamajām daļām no zemes ar kadastra apzīmējumu 50010090272, nosacīto cenu 2400 EUR (divi tūkstoši četri simti euro).
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā dzīvokļa īpašuma atsavināšanu.
3. Lēmuma izpildes kontroli veikt Gulbenes novada pašvaldības izpilddirektoram.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi — , neietekmē tā stāšanos spēkā.

